钦定古今图书集成/明伦汇编/氏族典/第321卷 > 《廖用贤尚友录》 > 曾存仁
## 钦定古今图书集成/明伦汇编/氏族典/第321卷 > 《廖用贤尚友录》 > 曾存仁

按《江西通志》：“存仁，字懋远，吉水人。嘉靖进士，授礼部
祠祭主事。会建世庙，光禄丞何渊议由太庙达世庙。
存仁上言毁太庙垣亭，剪伐文皇帝所植松柏，非达
孝。忤旨，赖救获免。起浙江参议。中官崔成督视开矿，
所在扰民，存仁痛抑之。成怒，具奏，逮诏狱。寻起广西
参政，历云南布政使。”